పెరిగిన డా.రెడ్డీస్‌ నికరలాభం
నాలుగో త్రైమాసికంలో రూ.312.5 కోట్లు
హైదరాబాద్‌, మే 13: భారత్‌ ఫార్మారంగ అగ్రగామి కంపెనీ డా.రెడ్డీస్‌ లేబ్స్‌ నికరలాభం మూడురెట్లు పెరిగినట్లు ప్రకటించింది. నాలుగో త్రైమాసికంలో గతఏడాది రూ.74 కోట్ల నుంచి గణనీయంగా పెంచుకు ని 312.5 కోట్లకు నికరలాభాలను వృద్ధిచేసింది. నిర్వహణ ఖర్చులు తగ్గడం, విదేశీ కరెన్సీ మారకం విలువల్లో నష్టం తగ్గడం, ప్రధానంగా వెనిజులా బిజినెస్‌ప్రభావం, పన్నుల ఖర్చులు తగ్గడం వంటి వాటివల్ల రెడ్డిస్‌కు లాభాలు పెరిగాయి. కంపెనీ రాబడులపరంగాచూస్తే మాత్రం ఐదుశాతం తగ్గాయి. తక్కువ విక్రయాలు, ఉత్తర అమెరికా బిజినెస్‌ నుంచి తక్కువ రావడం వల్లనేనని ప్రకటించింది. ఈ త్రైమాసికంలో నికరలాభాలు 3554.2 కోట్లు వరకూ ఉంటాయి. అదే గత ఏడాది ఇదేకాలంలో 3756.2కోట్లు ఆర్జించింది. అమెరికాలో బిజినెస్‌ 19.35 శాతం తగ్గింది. గ్లోబల్‌ జనరిక్స్‌ బిజినెస్‌లో మంచి స్థానం సాధించిన ప్పటికీ యూరోప్‌ ఇండియా, వర్ధమాన మార్కెట్లలో మంచి పనితీరు కనపడింది. కంపెనీబోర్డు ప్రతి ఐదురూపాయల వాటాకు 20 డివి డెండ్‌ను ప్రకటించింది. ఇక మొత్తం రాబడులకు సంబంధించి నాలుగో త్రైమాసికంలో గ్లోబల్‌ జనరిక్స్‌విభాగం, ఫార్మాసేవలపరంగా యాక్టివ్‌ ఇంగ్రెడియట్స్‌ 2913.8కోట్ల రూపాయలుగాను, 540.1 కోట్ల రూపా యలుగాను ఉన్నాయి. గ్లోబల్‌ జనరిక్స్‌ బిజినెస్‌పరంగాచూస్తే అమె రికాలో 19శాతం దిగజారి 1534.9 కోట్లకు చేరాయి. గత ఏడాది ఇదేకాలంలో 1895కోట్లురాబట్టింది. అదేవర్ధమానమార్కెట్లలో అయితే 25శాతం వృద్ధిని సాధించి 601.2కోట్లకు చేరింది. యూరోప్‌ మార్కె ట్లలో వృద్ధి 17శాతం పెరిగి 206.6 కోట్లకు చేరింది.
భారత్‌లో ఎనిమిదిశాతం పెరుగుదలతో 571 కోట్ల రాబడులు ఉన్నట్లు ప్రకటించింది. ఇక పూర్తి సంవత్స రానికిగాను రెడ్డిలేబ్స్‌ 40శాతం క్షీణించి 1203.9 కోట్లుగా ప్రకటిం చింది. గత ఏడాది మొత్తంగాచూస్తే 2001.3 కోట్లు ఆర్జించిన కంపెనీ మొత్తం రాబడులు దిగజారాయి. ఇక మొత్తం రాబడులు కూడా 9 శాతం దిగజారి14,080.9కోట్లకు పెరిగి 15,470.8కోట్లకు చేరాయి. 2017 ఆర్థికసంవత్సరం తమకు ఒకవిధంగా సవాళ్లతో కూడిన సంవ త్సరమని అన్నారు. కొత్త ఉత్పత్తులకు అమెరికా మార్కెట్‌కోసం అను మతులు రావడంలో జాప్యం కొంతకారణం అయింది. ఇతర దేశాల్లో మంచి పనితీరు కనిపించిందని సిఇఒ జివిప్రసాద్‌ వెల్లడించారు. నాలుగోత్రైమాసికంలో ఆర్‌అండ్‌డి వ్యయంతోపాటు నిర్వహణ వ్యయా లు 38శాతం తగ్గి 313.5కోట్లకుచేరాయి. ఆర్థికపరంగా ఖర్చులు 98 శాతం దిగజారి 4.8కోట్లకు చేరాయి. కంపెనీ నికరలాభాలు అన్ని రాబడులతో తగ్గుదల కనిపించింది. నికర ఆర్థికఖర్చులు 264.6కోట్లు గా ఉన్నాయి. కంపెనీ గణాంకాల ప్రకారం అమెరికా రాబడులు గ్లోబల్‌ జనరిక్స్‌పరంగా చూస్తే 16శాతం దిగజారి 6306కోట్లకు చేరాయి. కీలక ఉత్పత్తుల్లో పోటీ పెరగడమే ఇందుకు కారణం. వాల్గాన్సిక్లోవీర్‌, డెసిటాబైన్‌, అజాసిటిడైన్‌ వంటి ఉత్పత్తులకు గట్టిపోటీ వచ్చింది. ఇక మెక్‌నీల్‌ బిజినెస్‌ను నిలిపివేయడం కొంతకారణం అయింది.
11శాతం రాబడులు క్షీణించి వర్ధమాన మార్కెట్లనుంచి రూ.2100కోట్లు రాబట్ట గలిగామని కంపెనీప్రతినిధులు వివరించారు. భారత్‌, రష్యాల్లో రాబడులు 9శాతం, 11శాతంగాఉన్నాయి. 2300కోట్లు, రూ.1100కోట్లు ఆర్జించిన ట్లు వివరించారు. ఉత్తరఅమెరికా జనరిక్‌ బిజినెస్‌లోధరలతగ్గుదల ఎక్కువ ఉంది. బ్రిస్టల్‌ప్లాంట్‌ కుదింపు చర్యలు కొత్త ఉత్పత్తులపై దృష్టి, ఉత్పత్తి రంగంలో ఓవర్‌హెడ్స్‌భారం కొంత కారణమైందని రెడ్డీస్‌ ప్రకటించింది